BANPU ดีดกว่า 3% หลังซื้อแหล่งก๊าซธรรมชาติบาร์เนตต์หนุนกำลังผลิต โบรกฯชูเป้า 14.50 บ.
BANPU ดีดกว่า 3% หลังซื้อแหล่งก๊าซธรรมชาติบาร์เนตต์หนุนกำลังผลิต โบรกฯชูเป้า 14.50 บ. ล่าสุดอยู่ที่ 11.90 บ. บวก 0.40 บ. หรือ 3.48% มูลค่าซื้อขาย 245.48 ลบ.
BANPU ดีดกว่า 3% หลังซื้อแหล่งก๊าซธรรมชาติบาร์เนตต์หนุนกำลังผลิต โบรกฯชูเป้า 14.50 บ. ล่าสุดอยู่ที่ 11.90 บ. บวก 0.40 บ. หรือ 3.48% มูลค่าซื้อขาย 245.48 ลบ.
18 ธ.ค. 2562

ผู้สื่อข่าวรายงานว่า ราคาหุ้น บ้านปู จำกัด (มหาชน) หรือ BANPU ล่าสุด ณ เวลา 11.18 น. อยู่ที่ 11.90 บาท บวก 0.40 บาท หรือ 3.48% สูงสุดที่ 12 บาท ต่ำสุดที่ 11.50 บาท ด้วยมูลค่าซื้อขาย 245.48 ล้านบาท

ทั้งนี้ ราคาหุ้น BANPU ปรับตัวขึ้น หลังบริษัทย่อย Banpu North America Corporation (BNAC) ได้ลงนามในสัญญาซื้อขายเพื่อทำการเข้าซื้อสัดส่วนผลประโยชนในบริเวณแหล่งก๊ซธรรมชาติบาร์เนตต์ (Barnett) ในประเทศสหรัฐอเมริกา และเป็นผู้ดำเนินการผลิต โดยมีมูลค่าการลงทุนจำนวน 770 ล้านเหรียญสหรัฐฯ หรือเทียบเท่าประมาณ 23,000 ล้านบาท โดยคาดว่าจะเสร็จสิ้นภายในไตรมาสที่ 2 ของปี 2563
โดยการลงทุนในครั้งนี้ทำให้กำลังการผลิตรวมของธุรกิจก๊าซธรรมชาติในสหรัฐอเมริกาของบ้านปูเพิ่มขึ้นจากปัจจุบัน ประมาณ 200 ล้านลูกบาศก์ฟุตต่อวันเป็น 700 ล้านลูกบาศก์ฟุตต่อวัน และมีปริมาณสำรองก๊าซธรรมชาติ 1P เพิ่มขึ้นกว่า 3 เท่าตัว เป็นประมาณ 4.2 ล้านล้านลูกบาศก์ฟุต BNAC จึงกลายเป็นผู้ผลิตก๊าซธรรมชาติรายใหญ่ที่สุดในแหล่งก๊าซธรรมชาติบาร์เนตต์
ด้าน บล.เอเชีย เวลท์ ระบุในบทวิเคราะห์ ประเมินราคาเป้าหมายหุ้น BANPU ที่ 14.50 บาท โดยลงนามในสัญญาซื้อขายเพื่อทำการเข้าซื้อสัดส่วนผลประโยชน์ในบริเวณแหล่งก๊าซธรรมชาติบาร์เนตต์ (Barnett) ในสหรัฐอเมริกา มูลค่าการลงทุน 770 ล้านเหรียญสหรัฐฯ หรือประมาณ 23,000 ล้านบาท คาดว่าจะเสร็จสิ้นภายในไตรมาส 2/63 ทำให้กำลังการผลิตรวมของธุรกิจก๊าซธรรมชาติในสหรัฐฯ เพิ่มขึ้นจาก 200 ล้านลูกบาศก์ฟุต/วัน เป็น 700 ล้านลูกบาศก์ฟุต/วัน